google/wiki40b huggingface dataset:
Bodø Spektrum

Bodø Spektrum er kombinert badeland, fotballhall og idrettshallanlegg i Bodø kommune.

Nordlandsbadet

Nordlandsbadet er badeanlegg som åpnet i 2004 med blant annet bølgebasseng, strømkanal, to rørsklier og stupetårn (1, 2,5 og 5 m). Anlegget har også et opplæringsbasseng med justerbar dybde og et terapibasseng på 33 grader.
Bassengene har bevegelsessensorer som skal oppdage personer som ligger livløs i bassenget, men likevel omkom en fire år gammel gutt i oktober 2006 etter en drukningsulykke i tilknytning til strømkanalen.

Legevakt

Bodø legevakt leier lokaler i bygningen, legevakten har også et overgrepsmottak som i tillegg Fauske, Sørfold, Røst, Værøy, Beiarn, Saltdal, Steigen, Hamarøy, Gildeskål og Meløy.

Leietakere

Anlegget har også en kommersiell del som leier ut arealer til blant annet spa, treningssenter og ballettstudio.
Asynkron kommunikasjon

Innenfor informatikken er asynkron kommunikasjon (engelsk: asynchronous I/O) eller ikke-blokkerende kommunikason en form for I/O-prosessering som tillater at en annen prosess fortsetter før en dataoverføring er avsluttet.
Slike operasjoner kan være ekstremt trege sammenlignet med prosesseringen av data. Utstyr for innmatning og utmatning kan være mobile, slik som harddisker; slike enheter er dessuten mangfoldige ganger tregere enn en elektronisk overføring over en kabel. Mens harddiskoperasjoner kan ta ti millisekunder å gjennomføre, kan en mikroprosessor som opererer i en gigahertz ti millioner sykluser av instruksjonsprosessering.
En annen tilnærming er synkron eller blokkerende I/O, som starter overføringen og deretter venter på at prosessen skal avsluttes. En slik tilnærmelse vil blokkere et program så lenge kommunikasjonen pågår, og tvinge systemressurser til å være ubrukt. Når et program utfører I/O operasjoner, betyr dette at mikroprosessoren bruker nesten alt av dens tid på å være inaktiv.
Fagin

Fagin er en fiktiv person i Charles Dickens' roman Oliver Twist. I romanens forord kalles han «mottager av tyvers bytte», mens han i selve romanen oftere refereres til som «den glade gamle herren» eller ganske enkelt «jøden». 
Fagin ble født i London, og beskrives som grotesk å se på. Han leder en tyveribande som består av barn og unge, prostituerte kvinner. Blant medlemmene er Artful Dodger og Charley Bates som han lærer opp i lommetyveri og andre kriminelle aktiviteter så de på det viset kan betale ham for et sted å bo. Et av hans typiske trekk er at han hele tiden tiltaler dem han snakker med som «min kjære» («my dear»). Ifølge romanpersonen Monks har han allerede utdannet et utall barn, som vokste opp til å leve (eller dø) mens de begikk de samme lovbruddene når de var voksne. Det hintes til at Bill Sikes, en av de store skurkene i romanen, skal være en av Fagins gamle elever, og at Nancy som jobber som prostituert for Sikes virkelig var det.
Charles Dickens brukte Ikey Solomon som modell for Fagin. Solomon var en heler som fikk mye presseomtale i sin samtid for å ha blitt arrestert, rømt, arrestert på nytt og dømt. Enkelte omtaler av Solomon beskriver ham dessuten som en «kidsman» fra Londons underverden. En «kidsman», en voksen som lærer opp mindreårige i tyveri mens h*n beholder en stor del av utbyttet, ble takket være bokens popularitet i en del kriminelle kretser senere kalt «fagin».
Flere filmer basert på boken har blitt produsert, og blant skuespillerne som har tolket Fagin er Richard Dreyfuss, Alec Guinness, Robert Lindsay, Ben Kingsley, George C. Scott, Tim Curry, Dom DeLuise, Lon Chaney og Michael Nyqvist.
På teaterscenen har han blant annet blitt spilt av Jarl Kulle og Jonathan Pryce.
Therese Marie Myrtveit Hussein

Barndommen

Hussein ble for første gang kjent i 1991 gjennom sin sak mot Fjell kommune etter å ha blitt mobbet gjennom barndommen, hun var den første nordmannen som har vunnet en rettssak mot en skole når det gjelder mobbing i Norge. 
Hun var på Brennpunkt (NRK) i 1998 og debatterte om mobbing, det var etter at Kjell Magne Bondevik starte en kampanje mot mobbing at hun ble invitert til NRK.
FS «Eger»

Beskrivelse

Skipet var det tredje i rekken som bærer navnet «Marjata». Det første var operativ i perioden 1966–1975, det andre i perioden 1976–1995 og den tredje fra 1995. Skipet ble kontrahert i mars 1991 fra Aker Yards og satt i operasjon i 1995, etter at den teknologiske utviklingen hadde gjort at de tidligere fartøyene ikke lengre dekket rollen. Skipet er spesialbygget for formålet og er utført slik at det skal ha lav egenstøy slik at det ikke forstyrrer signaturmålinger, og har høy stabilitet slik at sensorer kan opereres utfra en stabil plattform. For å oppnå høy stabilitet er skipet påfallende bredt, en form som omtales som «ramform». Formen gjør at det på folkemunne blir kalt for «strykejernet».
Skrogformen er karakteristisk med en skarp baug, sinusformet vannlinje, en avtagende bakkropp som ender i en rett avskåret akterende der skipet har største bredde. På grunn av den store bredden så får skipet en operational metacentric height på omtrent 16 meter. Skipet kan fortsette å operere selv med store deler av det indre satt under vann, da skipets eksakte trimming er ukritisk. Det samme gjelder om last forskyver seg, om skipet blir utsatt for ising eller store mengder vann på dekk. Skipet er i tillegg utrustet slik at det kan operere i arktiske farevann i lange perioder, men det er også konstruert for operasjoner i andre havområder. I og med skrogets store stabilitet og strukturens generelle evne til å tåle store mengder ising, er det antatt at operasjon i polare nordområder kan pågå uten avbrudd i svært lange perioder.
Tidligere ble skipene operert fra havner i Nord-Norge, men «strykejernets» spesielle form stilte ekstra krav til havneanlegget. Planlagt base for skipet var Svartnes havn i Vardø nordøst på Varangerhalvøya i Finnmark, og det ble igangsatt mudringsarbeider med dette som formål. Det viste seg imidlertid at prosjektet ble vesentlig dyrere enn kalkulert.
De forskjellige skipene som har båret navnet «Marjata» har alltid blitt sett på med misbilligelse av russiske, og tidligere sovjetiske, myndigheter. Under og etter hevingen av den sunkne, russiske ubåten «Kursk» mottok norske myndigheter kritikk fra russisk side fordi skipet hadde vært for pågående og skulle ha forstyrret arbeidet. Skipet var også i området da uhellet med ubåten inntraff. Det lå 19 kilometer unna da det ble registrert noe som ble tolket som en «dempet eksplosjon». Noe senere detekterte jordskjelvsensorer en større forstyrrelse som er antatt å ha inntruffet da ubåten traff havbunnen. Denne sekundære hendelsen er estimert å tilsvare to tonn med TNT. Etter hendelsen fremkom det påstander om at skipet ikke hadde observert noe unormalt, men denne påstanden har flere militære kilder betvilt riktigheten av. Under hevingen av «Kursk» var det også en betydelig uenighet om «Marjata» sin posisjon og handlinger.
Generelt mener russiske myndigheter i henhold til admiral Einar Skorgen at skipet operer for nær russiske farvann. 
Etter at arvtageren FS «Marjata» ble satt i tjeneste i 2017 ble skipet konvertert til et fartøy for maritim overvåking, klart for operasjoner i Norskehavet første halvår 2017. Fartøyet ble omdøpt til «Eger».​
Mulanay

Mulanay (Bayan ng Mulanay) er en kommune i Filippinene. Kommunen ligger på øya Luzon, og tilhører provinsen Quezon. Folkemengden var på 53 123 innbyggere i 2015.
Brantingtorget

Brantingtorget er den runde plassen i Kanslihusannexet i Gamla stan i Stockholm.
Torget fikk sitt navn etter Hjalmar Branting og ligger inne i Förvaltningshuset (tidligere Kanslihusannexet) i Cephalus-kvartalet som begrenses av Myntgatan, Salviigränd, Västerlånggatan og Storkyrkobrinken. Kvartalets bebyggelse ble revet i 1945 i forbindelse med byggingen av Kanslihusannexet, som var tegnet av Arthur von Schmalensee. Von Schmalensees bygning har en sirkelformet, steinlagt innergård med en diameter på drøyt 30 meter, under befinner det seg en garasje. Midten av plassen prydes av Ivar Johnssons skulptur «Morgon» som ble reist i 1962.
Brantingtorget kan nås av allmenheten fra Västerlånggatan via de tidligere smugene Klockgjutargränd, Kolmätargränd og Stenbastugränd som forsvant da Förvaltningshuset ble bygd.
Sigrid Horne-Rasmussen

Bakgrunn

Sigrid Horne-Rasmussen var datter av Arthur Horne-Rasmussen. Hun fikk husholdningsutdannelse på Vemmetofte kloster og tok avgangseksamen fra husassistentenes fagskole. Hun begynte å spille i Studenterrevyen og Studenternes sommerkomedie «Spexet». Seinere ble hun utdannet ved Det kongelige Teaters elevskole 1934-36 og var skuespiller ved teateret 1937-38.

Karriere

Etter et år på Det Kongelige Teater kom hun til Det Ny Teater 1938-1944, hvor hun ble kjent som Grissi i «Jomfruburet». Deretter arbeidet hun frilans særlig ved medvirkning i revyer og kabareter, hvor hun ble kjent som hele Danmarks «Sitter».
Sigrid Horne-Rasmussen fikk sitt gjennombrudd i Hornbækrevyen 1942 på Hornbæk Badehotel, hvor hun sang «Kammerat med solen». I Hornbækrevyen 1944 på Hotel Marienlyst i Helsingør sang hun «Man sku ha det som Diogenes». Hun sang på Apolloteatret og Dagmarteatret en rekke viser med suksess. I årene 1943 – 1956 medvirket hun i Stig Lommer-revyer på ABC-Teatret. I revyen ABCDecameron i 1952 fremstilte hun Churchill utrolig livaktig. Hun var også forkledd som Lieberkind.
Sigrid Horne-Rasmussen var kjent for sin høyrøstede diksjon, hvor visse ord ble understreket voldsomt eller ble trukket veldig langt ut. Fra 1956 til 1970 opptrådte hun i kabareten og i 1971 var hun med i Dragør-revyen. I 1971 hadde hun stor suksess som mrs. Peachum i Laser og pjalter på Det Danske Teater og hun hadde roller på Jytte Abildstrøms teater i Riddersalen som for eksempel Unge Astrid i Svend, Knud og Valdemar og i Styrmand Karlsens flammer.
Det er allikevel gjennom filmen hun ble kjent i hele Danmark. Allerede fra midten av 30-tallet var Sigrid Horne-Rasmussen med i en lang rekke populære filmer. Hun fikk sin første rolle i Sol over Danmark (1936) og hennes siste ble I løvens tegn (1976). I 1955 ble hun tildelt en Bodil for sin innsats som moren i Altid Ballade. Et annet høydepunkt oppnådde hun i samspillet med Jørgen Ryg i TV-stykket Syg og munter.
Sigrid Horne-Rasmussen var gift 4 ganger – først i 1945 med redaktør, senere pressesekretær ved Det kongelige Teater Haagen Hetsch (17. januar 1903 – 24. januar 1971)), senere i 1950 med skuespilleren Dirch Passer (ekteskapet ble oppløst i 1959) og siden med henholdsvis kabaretkunstneren Tony Rodian og med læreren Peter Eisenhardt.
Sigrid Horne-Rasmussen er begravet ved Bispebjerg kirkegård i København
Campo Verano

Campo Verano  (fullt navn på italiensk Cimitero Comunale Monumentale Campo Verano, kortere Cimitero del Verano, eller Il Verano) er den største gravlunden i Roma. 
Den ble anlagt fra 1807 av Giuseppe Valadier. Gravlunden er delt i to avdelinger; den katolske og den jødiske. Her er det også et minnesmerke over ofrene fra første verdenskrig. Campo Verano ligger i nærheten av kirken San Lorenzo fuori le mura nær Via Tiburtina.
Fredrik III av Det tysk-romerske rike

Bakgrunn

Fredrik ble født i Innsbruck som sønn av Ernst av Østerrike og Cymburgis av Masovia. 
Han var fra 1424 var han hertug av Innerösterreich, Steiermark og Krain, fra 1457 også i Niederösterreich og fra 1463 dessuten i Oberösterreich.

Konge, keiser

I 1440 ble han valgt til konge av romerne (tysk konge) (noen ganger regnet som Fredrik IV). I 1452 ble han kronet til tysk-romersk keiser av pave Eugenius IV. Det var den siste keiserkroningen som fant sted i Roma, og den nest siste som ble foretatt av en pave.
Fredrik giftet seg 1. august 1441 (ved stedfortreder) med Eleonora av Portugal, datter af den portugisiske konge Edvard I og hans hustru Eleonore av Aragon.
Han var en stillsom og filosofisk natur og anses å ha vært vel svak for den krevende keiserverdigheten. 
Fredrik viste liten interesse for Det tysk-romerske rike og konsentrerte seg om sine habsburgske arveland, som ble utvidet da han arvet han sin slektning Ladislaus Postumus i 1457 og sin bror Albrecht VI i 1463. Han mislyktes imidlertid i sitt forsøk på å etterfølge Ladislaus også som konge i Ungarn og Böhmen. 
Han lyktes med å få sin sønn, Maximilian, gift med Maria av Burgund, arving til de burgundiske arvelandene.
Karl den dristige hadde i den sammenheng tilskanset seg fordeler på rikets bekostning mot at hans datter Maria i 1477 ble trolovet med. I 1485 erobrete Mattias I Corvinus Wien og større delen av Østerrike. Året derpå ble Maximilian opphøyet til Fredriks medregent og gjenerobret i 1490 habsburgernes arveland fra ungarerne. 
Fredrik III døde i 1493.
Brian Fargo

Bakgrunn

Brian Fargo er enebarn, født i Long Beach og oppvokst i Whittier i California. Han gikk ut fra Corona del Mar High School i 1981 og brukte det neste året på studier i regi av OCC.
Da han fikk en Apple II i 1977 ble han opptatt av videospill. Han skrev et eventyrspill Labyrinth of Martagon sammen med en venn, Michael Cranford, mens han gikk på videregående. Spillet ble solgt i ca 5 eksemplarer. I 1981 utgav de to The Deamon's Forge, inspirert av eventyrspill utgitt av On-Line Systems, på eget selskap «Saber Software». Selskapet ble kjøpt opp av Boone Corporation, og Fargo fortsatte som utvikler frem til han i 1983 startet sitt eget selskap Interplay Entertainment.

Interplay

Interplays første spill Mindshadow ble utgitt av Activision til Apple II og Commodore 64 i 1984, uten at Fargo var med på selve utviklingen. I 1985 kom Interplays første RPG: Tales of the Unknown: Volume I - The Bard's Tale. Spillet solgte hele 407000 eksemplarer på 80-tallet, og Fargo stod bak en oppfølger i 1986 og en i 1988. I 1988 kom også Battle Chess, som ble Interplays første egenpubliserte spill. Samme år utgav Fargo og Interplay Wasteland på Electronic Arts.
I 1992 tok Interplay kontakt med en av Fargos gamle venner, Allen Adham og hans partner Michael Morhaime. De designet «Rock 'N Roll Racing» for Interplay. Disse to endret senere navn på sitt studio til Blizzard. Utover 90-tallet vokste Interplay og Fargo fortsatte å lete etter talentfulle utviklere. Mot slutten av 90-tallet utviklet en gruppe innen Interplay, Black Isle Studio, rollespill som ble utgitt av nyoppstartede BioWare. Denne gruppen laget Baldur's Gate, som ble en stor suksess, og ble etterfulgt av Icewind Dale og kritikerroste Planescape: Tornment. I 1997 kom Fallout, inspirert av Fargos Wasteland, og med Fargo selv som utgiver.
I 1996 ble Fargo rangert som den tredje mest inflytelsesrike innen spillindustrien til alle tider av Computer Gaming World, slått at EA-grunnlegger Trip Hawkins og Ken Williams.
I 1998 fikk Interplay finansielle problemer og ble kjøpt opp av Titus Software. Fargo og de nye eierne samarbeidet ikke veldig godt, og i 2000 tok Titus kontroll over Interplay og Fargo gikk av.

InXile Entertainment

I 2002 grunnla «eksil-leder» Brian Fargo et nytt selskap, InXile Entertainment. Fargo og InXile utgav blant annet en ny versjon av Bards Tale for Vivendi Universal Games i 2004 og Hunted: The Demon's Forge for Bethesda i 2011. Ved hjelp av Kickstarter prøvde Fargo å få fansen til å finansiere et nytt Wasteland 2. Den andre dagen nådde de målet på 900000$, og totalt kom det inn nesten 3 millioner dollar. Da Wasteland 2 kom i 2014 var Fargo produsent. Suksessen med Kickstarter gjorde at også
Torment: Tides of Numenera ble lansert som prosjekt i 2013. Det nådde målet sitt på 6 timer og samlet inn over 4 millioner dollar. Fargo var produsent da spillet kom i 2017.
Fargo har sagt at han vil pensjonere seg etter at Wastelands 3 blir lansert i 2019.
Toetasjes tog

Toetasjes tog (dobbeltdekker(-tog)) brukes noen steder når en jernbanelinje utnyttes til full kapasitet – vesentlig hvis det er dyrere, mer tidkrevende eller fysisk umulig å øke togtettheten, forlenge togene (kan kreve lengre plattformer), lage bredere tog eller bygge flere spor. De er altså mest aktuelle i pendlertrafikken rundt storbyer og på tett trafikkerte stamlinjer. 
Vogner med to etasjer brukes både i land med bredspor som Finland, Russland, India og Pakistan – og i land med normalspor som Sverige, Nederland, Tyskland, Japan, Frankrike, USA og Canada. De finnes både i lokaltog og fjerntog, inkl. høyhastighetstog som TGV Duplex. Under annen verdenskrig ble det i Tyskland utarbeidet planer for å bygge hastighets dobbeltdekkere med 4 m sporvidde som skulle gå i 300 - 400 km/t mellom svartehavskysten, Tyskland og Sør-Frankrike. Dette ble imidlertid aldri realisert.
Toetasjes vogner finnes i en rekke varianter avhengig av plattformhøyde på stasjonene, universell utforming, behovet for rask passasjerutveksling og billettkontroll osv. – og både motorvogner og andre personvogner er laget i to etasjer. I en gallerivogn, hvor 2. etasje kan sammenlignes med en mezzanin eller hems, kan konduktøren kontrollere billettene hos passasjerene i begge etasjer når han går gjennom midtgangen.
En egen form for toetasjes tog er godstog med containere stablet oppå hverandre. Disse ble innført av Southern Pacific i 1977 og ble vanlig i USA rundt 1984.

Ingen toetasjes tog i Norge

Norge har ikke hatt toetasjes tog, men kjøp av slike har vært diskutert flere ganger. Da NSB sist skrev ut anbudsinnbydelse på nye tog (som førte til bestilling av 50 Stadler FLIRT), fikk de ingen tilbud om toetasjes tog, sa NSBs  Åge-Christoffer Lundeby til avisen Aften 4. mai 2011. Senere har NSB uttrykt skepsis overfor dem, men har ikke vært totalt avvisende.
Fredlanella

Utseende

Middelsstore, brede, lysgrå trebukker, gjerne med noen svarte flekker. Antennene er betydelig lengre enn kroppen, det tredje og fjerde leddet er utvidete i spissen. Pronotum har en butt tann på hver sidekant. Dekkvingene er parallellsidige med rettviklede "skuldre".

Utbredelse

Slekten er kjent fra det nordlige Brasil og Ecuador.
Colonia Palma

Historie

Palma ble grunnlagt i 1995.

Transport

Ruta 3 General José Gervasio Artigas forbinder Colonia Palma med Bella Unión og Salto.
Butthole Surfers

Butthole Surfers er et band fra USA. Det ble dannet i 1981 av Gibby Haynes og Paul Leary i San Antonio i Texas. De er mest kjent for sin svarte humor, et lydbilde med elementer fra punk, psykedelisk rock, heavy metal, støyrock og elektronika. De er også kjent for kaotiske konserter og sin appetitt for rusmidler, især psykedelia, noe som tydelig påvirker musikken deres.
Bandet slo ikke igjennom kommersielt før i 1996 da de slapp albumet Electriclarryland.
NM i mangekamp 1965

NM i mangekamp 1965 var en del av NM i friidrett 1965.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Kristiansand 20. juni.
Mesterskapet i tikamp ble arrangert i Moss 24.-25. juli.
Mesterskapet i femkamp for kvinner ble arrangert i Lunde 31. juli - 1. august.
Lavoll-Flikkeid vegmiljø

Lavoll-Flikkeid vegmiljø er et fredet veimiljø eller kulturmiljø i Flekkefjord kommune. Stedet har flere generasjoner veier og ulik typer kulturminner.
Rideveien fra om lag 1650 er synlig som en sti, brutt av nyere veianlegg. Kjøreveien fra 1842 er anlagt med bratt stigning. Chausseen fra 1886 (i dag fylkesvei 953) er lagt i jevn stigning og følger i stor grad landskapet, mens veien fra 1973 (dagens E39) følger en trasé høyere i landskapet og med flere tunneler. Vegmiljøet ble fredet i 2009.
Veien fra 1842 ble bygd som en del av Vestlandske hovedvei, og var et av hovedveiens vanskeligste partier. Veien er bygd i rette linjer etter det franske prinsipp og med fyllinger som i liten grad jevner ut stigningsforholdene. Den er oppbygd med opp til 2 m høye tørrmurer og har stor grad av autentisitet. De bratteste partiene er kantet med stabbestein.
5. egyptiske dynasti

Userkaf

Hvordan farao Userkaf opprettet dette dynastiet som erstatning for det forgående er ikke kjent med sikkerhet. I overgangen til det femte dynasti skjedde det en forandring i kongeideologien hvor solguden Ra ble gitt en mer framtredende rolle. Dette er reflektert i en uttalelse i Westcar-papyrusen, som ble nedtegnet langt senere i mellomriket. Det fortelles her en historie om hvordan kong Khufu fra fjerde dynasti ble gitt en spådom om at tripletter ville bli født av hustruen til Ras prest i Sakhbu og som deretter ville velte ham og hans arvinger fra tronen. Videre ble det fortalt hvordan Khufu forsøkte å drepe disse barna, som hadde navnene for Userkaf, Sahure, og Neferirkare. Dagens forskere betrakter dette i beste fall å være en legende, men det kan tolket som at hustruen til Ras prest inngikk et hieros gamos (hellig bryllup) med solguden. I uansett tilfelle ble kongetittelen «sønn av Ra» heretter benyttet.
I løpet av dette dynastiet skjedde flere betydningsfulle endringer i egyptisk religion og religiøs praksis. Det tidligste kjente kopier av gravbønner ble innrisset på kongelige graver, kjent som pyramidetekster, Kulten til Ra fikk økt betydning, og faraoer fra Userkaf og til Menkauhor Kaiu bygde templer dedikert til Ra på og ved Abusir. Sent i dette dynastiet fikk også kulten til Osiris betydning, mest kjent er inskripsjoner funnet i graven til Unas.

Djedkare Isesi

Blant ikke-kongelige egyptere fra denne tiden ble Ptahhotep, visir for Djedkare Isesi, berømt for sin visdom. Teksten Maksimene til Ptahhotep ble tilskrevet ham av senere kopister. Ikke kongelige graver ble også dekorert med inskripsjoner, på lik linje med kongelige, men istedenfor bønner eller besvergelser, ble biografier om den avdøde innskrevet på veggene.
NM i mangekamp 1961

NM i mangekamp 1961 var en del av NM i friidrett 1961.
Det ble konkurrert i femkamp og tikamp for menn, og trekamp og femkamp for kvinner. 
Mesterskapet i trekamp for kvinner og femkamp for menn ble arrangert i Steinkjer 18. juni.
Mesterskapet i femkamp for kvinner og tikamp ble arrangert i Vikersund 8.-9. juli.
Høvågavisa

Høvågavisa var en avis som ble utgitt i Lillesand i Aust-Agder fra 1998 til 2017. Avisen ble lagt ned i juni 2017 etter sviktende abonnements- og annonseinntekter.